CELEX: 62007CJ0480
Language: hu
Date: 2008-12-11 00:00:00
Title: A Bíróság (második tanács) 2008. december 11-i ítélete. # Az Európai Közösségek Bizottsága kontra Spanyol Királyság. # Tagállami kötelezettségszegés - 2000/59/EK irányelv - A hajókon keletkező hulladék és a rakománymaradványok fogadására alkalmas kikötői létesítmények - Hulladékgazdálkodási tervek kidolgozásának, végrehajtásának vagy elfogadásának elmulasztása valamennyi kikötő vonatkozásában. # C-480/07. sz. ügy

A Bíróság (második tanács) 2008. december 11‑i ítélete – Bizottság kontra Spanyolország
      (C‑480/07. sz. ügy)
      „Tagállami kötelezettségszegés – 2000/59/EK irányelv – A hajókon keletkező hulladék és a rakománymaradványok fogadására alkalmas kikötői létesítmények – Hulladékgazdálkodási tervek kidolgozásának, végrehajtásának vagy elfogadásának elmulasztása valamennyi kikötő vonatkozásában”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 16. pont)
      2.                     Környezet – Hulladékok – 2000/59 irányelv – Hajókon keletkező hulladékok és rakománymaradványok (EK 249. cikk; 2000/59 európai
            parlamenti és tanácsi irányelv, 5. cikk, (1) bekezdés) (vö. 17., 21–23. pont)
      Tárgy
      
         
               Tagállami kötelezettségszegés – A hajókon keletkező hulladék és a rakománymaradványok fogadására alkalmas kikötői létesítményekről
                  szóló, 2000. november 27‑i 2000/59/EK európai parlamenti és tanácsi irányelv (HL L 332., 81. o.; magyar nyelvű különkiadás
                  7. fejezet, 5. kötet, 358. o.) 5. cikke (1) bekezdésének és 16. cikke (1) bekezdésének megsértése – Hulladékgazdálkodási tervek
                  kidolgozásának és/vagy végrehajtásának elmulasztása valamennyi, a „Comunidades Autónomas” joghatósága alá tartozó kikötő vonatkozásában.
               
            Rendelkező rész
      1)         A Spanyol Királyság – mivel nem dolgozott ki, nem hajtott végre és nem fogadott el hulladékgazdálkodási terveket valamennyi
         kikötője vonatkozásában – nem teljesítette a hajókon keletkező hulladék és a rakománymaradványok fogadására alkalmas kikötői
         létesítményekről szóló, 2000. november 27‑i 2000/59/EK európai parlamenti és tanácsi irányelv 5. cikkének (1) bekezdéséből
         és 16. cikkének (1) bekezdéséből eredő kötelezettségeit.
      
      2)         A Bíróság a Spanyol Királyságot kötelezi a költségek viselésére.